ACORD DE PARTENERIAT

Încheiat astăzi ../../2021

Art 1. **Între părțile:**

Și

1. **MUNICIPIUL BISTRIȚA,** cu sediul în municipiul Bistrița, Piața Centrală nr 6, jud Bistrița-Năsăud, având CIF 4347569, reprezentată prin domnul **Ioan Turc**, în calitate de Primar

**și**

1. **ASOCIAŢIA MOCĂNIŢA TRANSILVANIEI**, asociaţie non-profit, cu sediul în municipiul Bistrita, str. Lempeș nr. 31A, județul Bistrita – Nasaud, CIF 34829349, Registrul Asociațiilor și Fundațiilor nr. 20301/A/2015 reprezentată de domnul **Moldovan Cristian-Augustin** în calitate de membru fondator și Președinte,

Având în vedere faptul că:

* **Asociația Mocănița Transilvaniei** are printre obiective protejarea și punerea în valoare a patrimoniului industrial, architectural, cultural sau de altă natură, precum și dezvoltarea un proiect turistic integrat care să conecteze Municipiul Bistrița – un burg medieval autentic, de zona mocăniței de la Teaca – un areal cu specific săsesc, ambele localități făcând parte din teritoriul local Nosnerland.
* **Municipiul Bistrița,** prin strategia locală de dezvoltare și-a propus susținerea acțiunilor de voluntariat, implicare civică precum și încurajarea parteneriatului public-privat. Municipiul Bistrița este unul din cele 100 de orașe Intelligent Cities Challenge, inițiativă a Comisiei Europene care sprijină orașele în utilizarea tehnologiilor de vârf pentru o redresare inteligentă, ecologică și responsabilă din punct de vedere social astfel încât orașele ICC și ecosistemele lor locale să devină motoare pentru redresarea economiei locale, prin crearea de noi locuri de muncă și consolidarea participarii și bunăstării cetățenilor.

a intervenit prezentul **Acord de parteneriat**

Art 2. **OBIECTIVUL ACORDULUI DE PARTENERIAT**

* 1. Acordul de parteneriat areca scopdinamizarea zonei pietonale, creșterea nivelului de notorietate al Axei Breslelor, promovarea elementelor de istorie și cultură a Cetății Bistriței și totodată promovarea traseului de cale ferată îngustă a Mocăniței Transilvaniei.
  2. Obiectivul parteneriatului este colaborarea părților în vederea “adoptării” pasajului Axa Breslelor din municipiul Bistrița de către Asociația Mocănița Transilvaniei”, prin implicarea civică și acțiuni de voluntariat pentru punerea în valoare a zonei pietonale precum și pentru dezvoltarea turismului într-un mod sustenabil bazat pe politici de susținere a specificului local.
  3. Axa Breslelor, este definită ca fiind traseul turistic cu plecare din Str. Republicii - Pasajul II - str. Gh. Șincai - conexiune Str. Țibleșului - Str. George Coșbuc - conexiune str. Nicolae Titulescu - conexiune str. Mihail Kogălniceanu - str. Dogarilor - Turnul Dogarilor, cu poienița dinspre parc - str. Parcului - Str. Vadului - punte peste râul Bistrița - str. Codrișor.

Art. 3. **PRINCIPII DE BUNĂ PRACTICĂ**

3.1 Ambele Părți trebuie să contribuie la realizarea proiectelor derulate și să își asume rolul în cadrul acestora, așa cum se stabilește de comun acord.

3.2 Părțile trebuie să desemneze câte un reprezentant care să comunice, să se consulte în mod periodic și să se informeze reciproc asupra tuturor aspectelor privind evoluția proiectului în curs.

3.3 Părțile trebuie să se informeze cu privire la oportunitatea implementării de proiecte de interes comun și să dezvolte astfel de proiecte.

Art 4. **DURATA ȘI VALABILITATEA**

4.1. Prezentul acord de parteneriat intră în vigoare la data semnării acestuia de către părți și are valabilitate pe o perioadă de 5 ani, urmând să se prelungească automat dacă niciuna dintre părți nu îl denunță cu 30 de zile lucrătoare înainte de expirare.

4.2. În funcție de necesități, parteneriatul poate fi modificat pe perioada de valabilitate, la propunerea uneia dintre Părți.

Art 5. **ANGAJAMENTELE PĂRȚILOR**

5.1 Angajamente ale Asociației Mocănița Transilvaniei:

* Să organizeze activități de voluntariat și evenimente pentru îndeplinirea scopului prezentului acord de parteneriat.
* Să organizeze acțiuni de voluntariat pentru întreținerea și repararea mobilierului urban deteriorat, în colaboarare cu partenerul.
* Să organizeze tururi ghidate pe Axa Breslelor atât pentru cetățenii orașului cât și pentru turiștii străini, în vederea promovării și punerii în valoare a pasajului.
* Să realizeze periodic materiale de promovare video, foto și text, privind acțiunile desfășurate conform acordului de parteneriat.
* Să comunice în timp util detaliile cu privire la proiectele propuse, care urmează să fie implementate;
* Să se consulte cu partenerul asupra comunicatelor de presă pre și post eveniment, dacă acestea îl implică și pe partener;
* Să agreeze cu partenerul mijloacele de promovare a evenimentului;
* Să informeze asupra altor parteneri implicați în proiect;
* Să comunice orice modificări apărute în derularea proiectului;
* Să desemneze o persoană de contact cu partenerul;
* Să fie reprezentată la evenimentele la care partenerul face invitații;
* Să propună proiecte ce pot interesa partenerul și care urmează să fie implementate în parteneriat;
* Să redacteze materiale de informare pe care să le agreeze cu partenerul;
* Să promoveze proiectele prin toate mijloacele la dispoziție, către membrii comunităților în care acestea se implementează;
* Să invite reprezentanții partenerului la acțiunile și evenimentele organizate în baza acestui acord de parteneriat.

5.2. Angajamente ale Municipiului Bistrița:

* Să susțină logistic derularea proiectelor conform structurii acțiunilor și evenimentelor și în funcție de ce se agreează de comun acord cu partenerul;
* Să faciliteze obținerea avizelor și autorizațiilor necesare pentru derularea activităților de voluntariat și evenimentelor în perimetrul Axei Breslelor;
* Să ofere spațiu de expunere cu titlu gratuit pe panourile de afișaj de pe pasaj, pentru promovarea acțiunilor și evenimentelor derulate în parteneriat.
* Să desemneze o persoană de contact cu Asociația Mocănița Transilvaniei;
* Să informeze și să promoveze prezentul acord și proiectele comune, către cetățenii Municipiului Bistrița;
* Să propună proiecte ce pot interesa partenerul și care urmează să fie implementate în parteneriat.

Art 6. **COMUNICARE**

6.1 Comunicarea între Parteneri în legătură cu prezentul Acord se va face prin întâlniri directe, în scris, incluzând comunicare prin poștă electronică și telefonic.

Art 7. **ÎNCETAREA ACORDULUI**

7.1 Prezentul Acord poate înceta în următoarele situații:

- prin acordul ambelor părți;

- prin denunțare unilaterală, cu minim 30 de zile lucrătoare înaintea expirării termenului de valabilitate

7.2 Oricare dintre Părți poate denunța unilateral prezentul Acord, cu un aviz prealabil de 30 de zile lucrătoare.

7.3 Partea care invocă rezilierea Acordului va notifica în scris, cu prezentarea motivelor, celeilalte părți, încetarea acestuia cu cel puțin 30 de zile lucrătoare înainte de data la care încetarea urmează să-și producă efectele.

Art 8. **LITIGII**

8.1 Părțile se vor strădui, de bună credință, să rezolve pe cale amiabilă eventualele litigii, controverse sau diferende apărute din, sau în legătură cu acest acord.

8.2 În cazul în care nu se ajunge la o soluție pe cale amiabilă, litigiile, controversele, diferendele, se vor supune medierii și numai dacă nu se ajunge la o înțelegere se va apela la instanța teritorială competentă.

Art 9. **DISPOZIȚII FINALE**

9.1 Prezentul Acord constituie un document cadru de colaborare între Părți, în vederea realizării proiectelor comune, putând fi completat sau modificat prin înțelegerea Părților printr-un act adițional încheiat în formă scrisă.

9.2 Prezentul Acord precum și celelalte acte adiționale ulterioare vor fi înregistrate în evidențele Părților.

8.3 Prezentul Acord s-a semnat la Bistrița, azi \_\_\_\_\_\_\_\_\_\_ în 2 (două) exemplare originale, câte unul pentru fiecare Parte.

**ASOCIAȚIA MOCĂNIȚA TRANSILVANIEI MUNICIPIUL BISTRIȚA**

**PREȘEDINTE PRIMAR**

**CRISTIAN MOLDOVAN IOAN TURC**